James Klutse Avedzi

James Klutse Avedzi yɛ Ghana amanyɔni ne Mmarahyɛ Badwa a ɛtɔ so nson (7) a ɛwɔ Ghana Amansin a ɛtɔ so anan (4) no muni a ogyina Ketu Atifi Mmrahyɛbadwam mpɛsoa ananmu wɔ Volta Mantam mu wɔ Ɔman Demokrasi Nhyiam Kuw (National Democratic Congress) tekiti so.

 Ne mmofraase ne nhomasua 
Wɔwoo James Klutse Avedzi wɔKitawonsa bosome da a ɛtɔ so dunan (14) afe 1964 mu. Ofiri Xipe a ɛwɔ Volta Mantam mu wɔ Ghana. Ɔkɔɔ Liverpool Suapɔn (University of Liverpool) mu na ɔwiee sukuu no nyaa master’s abodin krataa wɔ Sikasɛm ne Akontaabuo (master's degree in Finance and Accounting) mu wɔ afe 2016. Ɔkɔɔ so yɛɛ oduruyɛfoɔ abodin krataa wɔ Amanaman Ntam ne Amanyɔsɛm Sikasɛm mu wɔ Adwumayɛ mu (doctorate in International and Political Finance in Business) wɔ Costa Rica Suapɔn (University of Costa Rica) mu. Ɔsan nso nyaa ne ICA-G firi Asoɛe a Ɛhwɛ Akontaabufo a Wɔagye Din So (Institute of Chartered Accountant) a ɛwɔ Ghana ne ne MCIT nso firi Ghana Chartered Asoɛe a Ɛhwɛ Towtua So (Ghana Chartered Institute of Taxation). Na ɔwɔ ne FCFIA nso firi Chartered Asoɛe a Ɛhwɛ Sikasɛm ne Sikasɛm mu Nhwehwɛmu So (Chartered Institute of Financial and Investment Analysis) a ɛwɔ Ghana.

 Adwuma 
James Klutse Avedzi yɛɛ adwuma sɛ akontabuofoɔ titire wɔ Controller ne Akontaabufo Generals Dwumadibea wɔ Nkran (Accra) firi afe 1995 ansa na ɔrehwehwɛ amammui dibea wɔ afe 2004 mu. Ɔyɛ kan Sikasɛm Boayikuo ( Finance Committee) no Titenani (Chairman) wɔ Ghana mmarahyɛ badwa mu. Na ɔsan yɛ mmarahyɛ badwa no Ɔmanfo Akontaabu Boayikuw (Public Accounts Committee of parliament) no Titenani (Chairman). Ɔsan nso yɛ Minority Kannifoɔ Abadiakyiri (Deputy Minority Leader) ma NDC wɔ mmarahyɛ badwa mu.

 Amanyɔsɛm mu adwuma 
James yɛ Ɔman Demokrasi Nhyiam Kuw (National Democratic Congress - NDC) muni, Ɔsi akan na odii nkonim wɔ mmarahyɛ badwa no mu maa Ketu Atifi Mmrahyɛbadwam mpɛsoa no wɔ afe 2005 mu. Efi saa bere no wagyina Ketu Atifi Mmrahyɛbadwam mpɛsoa ananmu wɔ Mmarahyɛbadwa a ɛtɔ so anum (5th), nsia (6th) ne nson (7th)  a ɛwɔ Ghana Amansin a ɛtɔ so anan (4th) no mu.

 N'abrabɔ mu nsɛm 
James aware na ɔwɔ mma baanan (4). Ɔyɛ Kristoni a ɔsom wɔ Global Evangelical Asɔre mu Ne yere wuiɛ wɔ Ɔpɛpɔn bosome da a ɛɛtɔ so aduasa (30) afe 2020 bere a na ne ho nyɛ no den bere bi wɔ Ketu Anafoɔ Mansin Ayaresabea (Ketu South District Hospital).

 Nneɛma a wɔatumi ayɛ 
Ɔyɛɛ akwan na ɔmaa sukuufo a wɔwɔ ne mmarahyɛbadwam mpɛsoa mu no sika a wɔde bɛboa wɔn sukuu kɔ mu. Ɔsisii sukuu ahorow na ɔmaa mpɔtam hɔfo a na wɔwɔ nsu ho haw no nsu. Sɛɛ mmarahyɛbadwani no, ɔde nkuraa bɛyɛ ɔha aduonum (150) bataa ɔman no nhama ho (national grid).

 Ntotoho 

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021